CELEX: 32012D0264
Language: hu
Date: 2012-05-21 00:00:00
Title: 2012/264/EU: A Bizottság végrehajtási határozata ( 2012. május 21. ) a Kattegatban, az Északi-tengerben, a Skagerrakban, a La Manche csatorna keleti részében, a Skóciától nyugatra eső vizekben és az Ír-tengerben található tőkehalállományokra vonatkozó egyedi ellenőrzési és vizsgálati program létrehozásáról szóló 2008/620/EK határozat módosításáról

22.5.2012   
            
            
               HU
            
            
               Az Európai Unió Hivatalos Lapja
            
            
               L 131/6
            
         A BIZOTTSÁG VÉGREHAJTÁSI HATÁROZATA
   (2012. május 21.)
   a Kattegatban, az Északi-tengerben, a Skagerrakban, a La Manche csatorna keleti részében, a Skóciától nyugatra eső vizekben és az Ír-tengerben található tőkehalállományokra vonatkozó egyedi ellenőrzési és vizsgálati program létrehozásáról szóló 2008/620/EK határozat módosításáról
   (2012/264/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről szóló, 2009. november 20-i 1224/2009/EK tanácsi rendeletre (1) és különösen annak 95. cikkére,
   mivel:
   
               (1)
            
            
               A 2008/620/EK bizottsági határozat (2) létrehozott egy négy évre szóló egyedi ellenőrzési és vizsgálati programot a 423/2004/EK tanácsi határozatban (3) megállapított, a Kattegat, az Északi-tenger, a Skagerrak, a La Manche csatorna keleti részének, a Skóciától nyugatra eső vizek és az Ír-tenger tőkehalállományainak helyreállítására irányuló intézkedések összehangolt végrehajtása érdekében.
            
         
               (2)
            
            
               Az egyedi ellenőrzési és vizsgálati program nélkülözhetetlen az érintett tagállamok közötti operatív együttműködés megszervezéséhez, valamint annak érdekében, hogy a Közösségi Halászati Ellenőrző Hivatal a 768/2005/EK tanácsi rendelet (4) 9. cikkével összhangban kidolgozhassa a közös alkalmazási terveket.
            
         
               (3)
            
            
               Ahhoz, hogy a tőkehalállományok helyreállítását célzó intézkedések végrehajtása továbbra is összehangolt módon történjék, az egyedi ellenőrzési és vizsgálati programot indokolt egy évvel meghosszabbítani.
            
         
               (4)
            
            
               A 2008/620/EK határozatot ezért ennek megfelelően módosítani kell.
            
         
               (5)
            
            
               Az e határozatban előírt intézkedések az érintett tagállamokkal egyeztetésben kerültek kidolgozásra.
            
         
               (6)
            
            
               Az e határozatban előírt intézkedések összhangban vannak a Halászati és Akvakultúra-ágazati Irányítóbizottság véleményével,
            
         ELFOGADTA EZT A HATÁROZATOT:
   1. cikk
   A 2008/620/EK határozat 2. cikke bevezető mondatának helyébe a következő szöveg lép:
   
      „Az 1. cikkben említett egyedi ellenőrzési és vizsgálati program öt évig alkalmazandó, és a következőkre terjed ki:”
   
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   
      Kelt Brüsszelben, 2012. május 21-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 343., 2009.12.22., 1. o.
   
      (2)  HL L 198., 2008.7.26., 66. o.
   
      (3)  HL L 70., 2004.3.9., 8. o.
   
      (4)  HL L 128., 2005.5.21., 1. o.